SA’ner onder sterftes in Dubai-vliegongelukFoto ter illustrasie (Foto: Unsplash) ’n Suid-Afrikaanse man het Donderdag gesterf nadat ŉ vliegtuig naby die Dubai Internasionale Lughawe in die Verenigde Arabiese Emirate neergestort het. Drie Britse burgers het ook in die voorval omgekom. The Guardian berig ŉ ondersoek is van stapel gestuur nadat ŉ vier-sitplek Britse Diamond DA42-vliegtuig etlike kilometers suid van dié lughawe geval het. Volgens die BBC het die voorval waarin twee vlieëniers en twee passasiers gesterf het omstreeks 19:30 (plaaslike tyd) gebeur. Plaaslike owerhede het gesê die vliegtuig was ten tyde van die voorval gebruik om navigasietoestelle te kalibreer. ŉ Ondersoek na die oorsaak van die ongeluk is van stapel gestuur. Die voorval het ŉ vertraging in vlugte veroorsaak met die lughawe wat vir 45 minute gesluit was. Die oorledenes is nog nie geidentifiseer nie.